Marion og Andreas rørt til tårer i bursdagsbryllupet
Etter lørdagens vielse fortalte begge at de ble grepet av følelser i Nøtterøy kirke. - Ja, så klart, svarte popstjernen på spørsmålet om det kom noen tårer. - Det kom noen her også, innrømmet snowboardesset.Lørdag har det vært sol og opphold hele dagen i Nøtterøy, men ti minutter etter at brudeparet kom ut som nygifte på kirketrappen, begynte det å regne. Noe som fra gammelt av er et godt tegn for brudeparet. - Det er perfekt. Det var akkurat slik jeg bestilte det, smilte Marion Ravn overfor den fremmøtte pressen. I en vakker og hvit brudekjole ankom bursdagsbarnet Marion Ravn (29) smilende til sitt eget bryllup like før klokken 13 lørdag. - Jeg vil ha blonder og at kjolen skal være litt Grace Kelly-inspirert, har Ravn tidligere sagt til «P3 Morgen» om brudekjolen.Brudekjolen er designet av Cecilie Melli. Ifølge designeren selv er kjolen, som først ble ferdig i forigårs, verdt over 100.000 kroner. - Det er en veldig dyr kjole, og det er jo individuelt hva man ønsker å bruke på en brudekjole. Maria Menas kjole var akkurat like flott, mener minMote-sjef Sonia Huanca Vold. minMote: Marias kjole koster «bare» 10.000 Wig Wam-vokalist Åge Sten «Glam» Nilse skal underholde på bryllupsfesten i kveld - som også er Marion Ravns bursdag. - Jeg tror det blir et fantastisk bryllup. Eventyrbryllup, sa Nilsen til VG før vielsen. - Hvilke forventninger har du til brudekjolen? - Jeg tror den blir hvit. Rein Alexander (41) kom sammen med forloveden Siw Hege Arntzen (30). - Dette blir ordentlig romantisk. De har valgt en god sanger. Det blir Grieg og italiensk. Det blir veldig vakkert, sa Rein Alexander, som sang under vielsen. Han og forloveden avslører at de har satt en bryllupsdato, men bare ler på spørsmålet om når det blir. Begge skryter av det ferske ekteparet. - Det er et sympatisk par, og de er veldig vakre, sa Alexander. Velkomsfest Bestevennen Aleksander With (25) underholdt da Ravn og Ygre Wiig startet bryllupsfeiringen med velkomstfest i går kveld. På bildedelingstjenesten Instagram la Ravn ut bilder av seg selv sammen med den tidligere «Idol»-vinneren, som stod for underholdningen fredag. - Jeg vil ha et skikkelig norsk bryllup med kirke, kjole og hele pakka. Bestemor i Nord-Norge hadde drept meg om vi ikke hadde holdt bryllupet her hjemme, har Marion Ravn sagt til VG om bryllupet tidligere. I 2010 ble Marion Ravn og Andreas Ygre Wiig samboere, etter at de hadde vært kjærester siden 2006. Ravn har hatt en hektisk vår med «Hver gang vi møtes», ny singel i mars, ny plate i april - og bryllup i mai. - Jeg har alt under kontroll. Jeg er veldig glad i å holde en god fest, så jeg koser meg skikkelig med planleggingen, sa Ravn til VG tidligere i år.
Både Marion Ravn (29) og Andreas Ygre Wiig (32) ble rørt til tårer da de to giftet seg lørdag.